Д. Садырбаев айылдык кенешинин

II чакырылышынын IV сессиясынын

4/7 токтому менен бекитилди

**Коомдук алдын алуу борбордук мекемесинин Уставы**

**1.Жалпы жоболор**

1.Коомдук алдын алуу борбору (мындан ары –КААБ) –Д.Садырбаев аймагынын (мындан ары - Д.Садырбаев аймагы) тарабынан көрсөтүлгөн административдик-аймактык бирдиктердин жана алардын курамына кирген айрым участоктордун, калктуу конуштардын, көчөлөрдүн аймактарында укук бузуулардын алдын алууну уюштурууга жана жүргүзүүгө Д.Садырбаев айыл аймагындагы мекеме-уюмдардын, ишканалардын, билим берүү мекемелеринин жана жарандардын биргеликте катышуусу максатында тиешелүү административдик аймакта түзүлүүчү коммерциялык эмес уюм.

2. Коммерциялык эмес уюмдун толук аталышы:

-мамлекеттик тилде: Д.Садырбаев айыл аймагынын «Коомдук алдын алуу борбордук мекемеси»

-расмий тилде: Организация «Общественно-профилактический центр» аймака Д.Садырбаева

Коммерциялык эмес уюмдун кыскартылган аталышы:

- мамлекеттик тилде: «КААБ» мекемеси.

-расмий тилде: ОО «ОПЦ».

3. Д.Садырбаев аймагынын КААБ мекемеси өз ишин Кыргыз Республикасынын «Укук бузуулардын алдын алуу жөнүндө», Кыргыз Республикасынын Мыйзамына, Кыргыз Республикасынын укук бузуулардын алдын алуу чөйрөсүндөгү башка ченемдук укуктук актыларына, ошондой эле Кыргыз Республикасы катышуучу болуп саналган, мыйзамда белгиленген тартипте күчүнө кирген эл аралык келишимдерге жана ушул Уставга ылайык ишке ашырат.

4.Д.Садырбаев айыл аймагынын КААБ мекемесинин иши мыйзамдуулук, ыктыярдуулук, инсанды урматтоо мамлекеттик органдар, жергиликтүү өз алдынча башкаруу органдары жан калк менен өз ара аракеттенүү принциптеринде уюштурулат.

5. КААБ өз алдынча юридикалык жак болуп саналат. Мамлекеттик жана расмий тилдерде өзүнүн аталышы жазылган мөөр жана штампы бар.

6. Коммерциялык эмес уюмдун юридикалык дареги: Д.Садырбаев айыл аймагы, К.Султанов көчөсү №112

7. КААБдын туруктуу иш алып баруучу органынын-Кенешинин юридикалык дареги: Д.Садырбаев айыл аймагы.

**2.КААБдын максаттары жана милдеттери**

8. КААБдын максаты Д.Садырбаев аймагынын жергиликтүү коомдоштуктун, жарандык коомдун, аймактын тиешелүү аймагында жайгашкан, менчигинин түрүнө карабастан уюмдардын жана мекемелердин күч-аракеттерин мыйзам бузуулардын алдын алууга, аныктоого, богот коюуга, аларды жасоого мүмкүндүк берүүчү жагдайларды жоюу,жарандардын тартибин жана коопсуздугун камсыз кылууга багытталган иш- чараларды жүргузүүгө бириктирүү.

9. КААБдын ишинин артыкчылыктуу багыттары болуп төмөнкүлөр саналат:

- жалпы алдын-алууну камсыз кылуу, коррупцияга каршы күрөшүү ( социалдык, экономикалык, саясий, укуктук жана башка кылмыштуулукка каршы факторлорду активдуу пайдаланууда мыйзам бузууларга жол бербөө);

-жекече алдын алуу диний экстремисттик көз караштагы жарандар менен (мыйзам бузууларга бара турган адамдарды аныктоо жана коомго каршы көз караштарды, көрсөтмөлөрдү жеңүү);

-түздөн-түз алдын алуу (конкреттүү адамдын мыйзамга каршы мамилесинин фактыларына жол бербоо);

-эрте алдын алуу жаш өспүрүмдөрдүн кылмышка барбоо аракеттерине бөгөт коюу, мектеп окуучуларынын өз өмүрүн кыюуга жол бербөө (балдар жана өспүрүмдөр тарабынан мыйзамга каршы аракеттердин жасалышына жол бербөө).

10. КААБдын милдеттери өзүнө төмөнкүлөрдү камтыйт:

-мыйзам бузууларды жана коомго каршы аракеттерди алдын алуу, аларды жасоого мүмкүндүк берүүчү себептерди жана шарттарды аныктоо жана жоюу жолу менен жарандардын укуктарын, эркиндигин жана мыйзамдуу кызыкчылыктарын мыйзамга каршы аракеттерден коргоону камсыз кылуу;

-мыйзамга каршы журум-турумдагы адамдарга карата жекече алдын алуу аракеттерин көрүү;

-мамлекеттик органдар, коомдук бирикмелер жана жарандар менен мыйзам бузуулардын алдын алуу масалелери боюнча өз ара аракеттенүүнү уюштуруу;

-укуктук билимдерди пропагандалоо;

-жашы жете элек балдарды үйүнө, көчөдө көзөмөлсүз калуусун алдын алуу боюнча иш-чараларды уюштуруу жана катышуу;

-тиешелуу аймактын курамына кируучу айрым участоктордун, калктуу конуштардын аймактарында мыйзам бузуулардын абалына жана динамикасына мониторинг жүргүзүү;

-мыйзам бузуулардын алдын алууга тиешелуу мыйзамдардын жана башка ченемдик укуктук актылардын долбоорлорун талкуулоого, тийиштуу сунуштарды даярдоого катышуу;

-мыйзам бузуулардын алдын алуу системасын өнүктүрүү боюнча сунуштарды, сунуштамаларды даярдоо, аларга жергиликтүү коомдоштукту мүчөлөрүнүн катышуусун активдештирүү;

-өз жыйындарында коомдук тартипти сактоо жана кылмыштуулук менен күрөшүү, мыйзам бузуулардын себептерин жана шарттарын жоюу(нейтралдаштыруу), жарандардын мыйзамга баш ийүүсүнө дем берүү масалелерин кароо жана бул багыттар боюнча мамлекеттик органдар үчүн конкреттүү сунуштамаларды иштеп чыгуу.

11. КААБдын иши тейлеген аймагында кылмыштуулуктун жана мыйзам бузуулардын абалын талдоонун негизинде иштелип чыккак алдын алуу иш чараларынын планына ылайык ишке ашырылат.

**3. КААБдын укуктары жана милдеттери**

12. КААБ өзүнө жүктөлгөн милдеттерди аткаруу үчүн төмөнкүлөргө укуктуу;

-өзүнүн иши жөнүндө маалыматтарды эркин жайылтууга;

-мамлекеттик бийлик органдарында, жергиликтүү өз алдынча башкаруу органдарында жана коомдук бирикмелерден өз укугун, КААБдын мүчөлөрүнүн мыйзамдуу кызыкчылыктарын коргоого жана билдирүүгө;

-өзүнүн Уставдык максаттарын ишке ашырууга тиешеси бар масалелер боюнча демилге менен чыгууга,мамлекеттик бийлик органдарына жана ЖОАБОна сунуштарды киргизүүгө;

-мамлекеттик бийлик органдарынан, жергиликтуу өз алдынча башкаруу органдарынан, коомдук бирикмелерден жана кызмат адамдарынан зарыл болгон маалыматты жана материалдарды белгиленген тартипте сроого;

-өз жыйындарына жергиликтүү өз алдынча башкаруу органдарынын, ишканалардын жана мекемелердин, уюмдардын кызмат адамдарын, коомдук бирикмелердин өкүлдөрүн чакырууга;

-зарыл болгон учурда өз өкүлдөрүн мамлекеттик бийлик органдары жана жергиликтүү өз алдынча башкаруу органдары өткөргөн жыйындарга, конференцияларга, семинарларга КААБдын компетенциясына кирген масалелер боюнча катышууга жиберүүгө;

-тейлеген аймагында жайгашкан ишканалардын, мекмелердин, коммерциялык түзүмдөрдүн менчигинин түрүнө карабастан жетекчилери менен укуктук тартипти чындоо маселелери боюнча кызматташууга;

-мамлекеттик жана жеке уюмдар, жеке жактар менен келишимдик мамилелерди түзүүгө, КААБдын ишинин максаттарына шайкеш келге жана Кыргыз Республикасынын мыйзамдарына каршы келбеген башка иш аракеттерди жасоого;

-жалпы максаттарга жетүү үчүн Кыргыз Республикасынын мыйзамдарында белгиленген тартипте Кыргыз Республикасынын аймагында ассоциацияларды жана бирикмелерди түзүүгө, ички жана чет өлкөлүк инвестицияларды тартууга, гранттарды жана башка трансферттерди, анын ичинен чет өлкөлүк уюмдардан жана мекемелерден алуу максатында укук бузуулардын алдын алуу маселелери боюнча программалардын ар түрдүү долбоорлорун иштеп чыгууга.

13. КААБ төмөнкүлөргө милдеттүү:

-Кыргыз Республикасынын мыйзамдарын, өз ишинин чөйрөсүндөгү тиешеси бар эл аралык укуктук жалпыга таанылган принциптерин жана ченемдерин, ошондой эле ушул Уставдын башка уюмдаштыруучу документтерде каралган ченемдерди сактоого;

-дайыма, жылына бирден кем эмес жолу жергиликтуу коомдоштуктун, жергиликтуу кеңештин жана тиешелүү денгээлдеги укук коргоо органдарынын координациялык кенешмесинин алдында мыйзам бузуулардын алдын алуу боюнча өз иши жөнүндө отчет берүүгө;

-мыйзам бузуу фактылары жөнүндө ички иштер органдарына (мындан ары-ИИО) маалымдоого, Кыргыз Республикасынын мыйзамдарына ылайык чараларды көрүүгө;

-коомдук бирикмелерди каттаган органдын суроо-талабы боюнча КААБдын жетектоочу органдарынын жана кызмат адамдарынын чечимдери менен документтерди берүүгө;

-жарым жылдыктын жана жылдын жыйынтыгы боюнча жергиликтүү өз алдынча башкаруу органдарына өзүнүн иши жөнүндө дайыма маалымат берүүгө;

-тиешелүү мамлекеттик органдарга ченемдик укуктук актыларда белгиленген мөөнөттө жана тартипте тийиштүү маалыматтарды жана отчетторду өз убагында берүүгө;

-жалпыга маалымдоо каражаттары жана жергиликтүү өз алдынча башкаруу органынын сайты аркылуу коомчулукка КААБдын иши жөнүндө мезгил мезгили менен маалымдап турууга;

-КААБдын кадр-баркы жана имиджи жөнүндө кам көрүүгө,анын идеяларын пропагандалоого.

**4. КААБдын мучөлөрүнүн укуктары жана милдеттери**

14. КААБга мүчөлүк ыктыярдуу негизде, жеке жана (же) жамааттык тартипте жеке жана (же) жамааттык кайрылуунун негизинде ишке ашырылат.

15Д.Садырбаев аймагында туруктуу жашаган же иштеген 18 жашка толгон, иш-аракетке жөндөмдүү Кыргыз Республикасынын жарандары, жергиликтүү өз алдынча башкаруу органдарынын башчылары, Кыргыз Республикасынын ички иштер органдарынын кызматкерлери, Кыргыз Республикасыны ички иштер органдарынын жана эмгектин ардагерлери,аксакалдар сотторунун аялдар жана жаштар кенешинин, коммерциялык эмес уюмдардын өкүлдөрү, ошондой эле ишканалардын, билим берүү тармагынын жетекчилери, айылдык кенештин депутаттары, айыл башчылар жана өзүнүн моралдык иштиктуу сапаттары боюнча коомдук тартипти коргоо милдеттерин ийгиликтуу аткарууга жөндөмдүү жарандар КААБдын мүчөлөрү боло алышат.

16. КААБдын мүчөлөрү өз милдеттерин аткарууда мамлекеттин коргоосунда болушат. Алардын кол тийбестиги, ар-наамысы жана кадыр-баркы Кыргыз Республикасынын мыйзамдарында белгиленген тартипте корголот.

17. КААБдын мүчөлөрү бирдей укукка ээ болушат жана бирдей милдеттерди аткарышат.

18. КААБдын мүчөлөрү төмөнкүлөргө укуктуу:

-жалпы чогулуштарга катышууга;

-КААБдын жетектөөчү жана контролдоочу-ревизиялык органдарына шайлоого жана шайланууга;

-КААБга анын иши менен байланышкан маселелер боюнча сунуштарды киргизүүгө;

-КААБдын пландалган иш-чаралары жөнүндө маалымат алууга;

-КААБ тарабынан өткөрүлүүчү иш-чараларга катышууга;

19. КААБдын мүчөсү төмөнкүлөргө милдеттүү:

-КААБдын Уставын сактоого;

-КААБдын ишине катышууга;

-КААБдын жетектөөчү органдарынын чечимдерин аткарууга;

-КААБ тарабынан өткөрүлүүчү иш-чараларга, жалпы чогулуштарга катышууга.

20.КААБга мүчөлүк төмөнкү учурларда токтолулат:

-жеке арызынын негизинде;

-КААБдын жетектөөчү органынын чечиминин негизинде КААБдын мүчөлүгүнөн чыгаруу;

-КААБдын мүчөсү каза болгондо;

-КААБдын мүчөсү ден-соолугунун абалы боюнча өз милдеттерин аткарууга жөнөдөмсүз болгондо;

-КААБдын мүчөсү ишке жөндөмсүз деп таанылган учурда;

-Кыргыз Республикасынын мыйзамдарында каралган башка учурларда;

21.КААБдан чыгаруу төмөнкү учурларда жүргүзүлөт:

-ушул Уставдын талаптарын бузганда;

-жарандардын ар-наамысына жана кадыр-баркына шек келтирүүчү жоосундарды жасаганда;

-КААБдын ишине үч жолудан ашык катышуудан баш тартканда.

**5. КААБдын жетектөөчү органдары жана алар тарабынан**

**каралуучу масалелер**

22.КААБдын жогорку органы болуп жалпы чогулуш болуп эсептелет;

23.Жалпы чогулуш эгерде, чечим кабыл алууга анын мүчөлөрүнүн үчтөн биринен кем эмес, ал эми коомдук бирикменин 100дөн ашуун мүчөсү болгон учурда -25 мүчөсүнөн кем эмес катышса кворумга ээ болот.

24.Жалпы чогулуштун өзгөчө компетенциясын төмөнкү маселелер түзөт;

-Уставга өзгөртүүлөрдү жана толуктоолорду киргизүү;

-КААБдын ишин артыкчылыктуу багыттарын аныктоо, анын мүлкү пайдалануу тартиби;

-коомдук бирикменин мүчөлөрүн кабыл алуу же андан чыгаруу (эгерде уставда башкача белгиленбесе);

-башкаруу органдарын түзүү тартиби;

-иши жөнүндө жылдык отчету жана жылдык балансты бекитүү;

-башка юридикалык жактардын ишине катышуу;

-кайра уюштуруу жана жоюу;

-башка масалелер.

25. КААБ жалпы чогулуштун жыйындарын өткөрүү жана мүчөлөрүн кат жүзүндө сурамжылоо менен чечим чыгарышы мүмкүн.

26. КААБдын жалпы чогулушу зарылдыкка жараша, бирок жылына бирден кем эмес жолу чогулат.

27. КААБдын туруктуу иш алып баруучу органы болуп КААБдын Кенеши (мындан ары-Кенеш) саналат. Ал КААБдын жалпы чогулушуна, Д.Садырбаев айылдык кенешине отчет берип турат.

28. Кенештин курамы Д.Садырбаев аймагынын сунушу боюнча жергиликтүү кенештин чечими менен 4 жылдык мөөнөткө бекитилет.

29. Кенештин курамына Аксаклдар сотуну мүчөлөрү, айыл башчылар, аялдар кенеши, жаштар уюму, мекемелердин,билим берүү тармагынын жетекчилери, Д.Садырбаев айылдык кенешинин «Мыйзамдуулук, укук тартиби боюнча» туруктуу комиссиянын депутаттары, Д.Садырбаев айыл аймагынын жооптуу кызматкерлери, ИИОнун жана башка укук коргоо органдарынын, коомдук бирикмелердин,жергиликтүү коомдоштуктун, КААБдын мүчөсүлөрү болуп саналган жарандык коомдун өкүлдөрү кирет.

30. Кенештин чечими Кенештин мүчөлөрүнүн жалпы санынын көпчүлүк добушу менен кабыл алынат.

31. Кенештин компетенциясына төмөнкүлөр кирет:

-Кенештин мүчөлөрү, кенештин мүчөлөрүнүн ичинен төраганы, анын орун басарын жана жооптуу катчыны шайлайт;

-мыйзам бузуулардын алдын алуу боюнча иштердин программаларын бекитүү жана ишке ашырат;

-Кенештин пландарын жана иш-чараларын бекитет;

-Д.Садырбаев аймагынын жана КААБдын жалпы чогулушунун чечими менен аныкталган милдеттерди ишке ашырат;

-КААБдын мүчөлүгүнө кабыл алуу жана КААБдын үчөлүгүнөн чыгарат;

-мыйзам бузуулардын алдын алуу маселелерин жана башка социалдык көйгөйлөрдү чечүүдө активдүү катышкан жарандарды, КААБдын мүчөлөрүн материалдык жана акчалай сыйлоо жөнүндө өтүнүч каттарын айыл аймак башчысына киргизет.

-Кыргыз Республикасынын ченемдик укуктук актылары, Д.Садырбаев айыл аймагынын локалдык актылары менен киргизилген, ушул Уставга каршы келбеген башка маселелерди аткарат.

32. Кеңеш коомдук башталышта иш алып барат. Кеңешке Кеңештин төрагасы ал эми ал жок учурда Кенештин төрагасынын орун басары жетекчилик кылат.

33. КААБдын Кенешинин төрагасынын компетенциясына төмөнкү маселелер кирет;

-КААБдын жалпы чогулушунун чечимдеринин таркарылышын контролдоону уюштуруу;

-баардык мамлекеттик, жеке, коомдук уюмдарга жана бирикмелерге КААБдын атынан ишеним катсыз чыгуу;

-келишимдерди, макулдашууларды түзүү жана аларды бузуу;

-банктарда эсептерди ачуу жана КААБдын каражаттарын тескөө;

-КААБдын мүчөлөрүн сыйлоо боюнча айыл өкмөтүнө сунушун киргизүүгө;

-КААБдын жалпы чогулушунун, Кенештин өзгөчө компетенциясына кирбеген башка ыйгарым укуктар;

34. Кеңештин ишин уюштуруучулук камсыздоону Кеңештин жооптуу катчысы ишке ашырат;

35. Кеңештин чечими менен анын ишин артыкчылыктуу багыттары боюнча Кеңештин жыйындарына материалдарды жана сунуштарды даярдоо, башка маселелерди чечуу учун туруктуу жана убактылуу жумушчу топтор жана секциялар түзүлүшү мүмкүн. Алардын иштерине Кеңештин мүчөлөрү жетекчилик кылышат.

36. Кеңештин жыйыны кварталда бирден кем эмес жолу өткөрүлөт.Зарыл болгон учурда Кеңештин кезексиз жыйындары өткөрүлүшү мүмкүн.

37. Кенештин жыйынын Кенештин төрагасы, ал эми ал жок учурда Кеңештин төрагасынын орун басары алып барат.

38. Кеңештин жайыны эгерде, ага Кеңештин мүчөлөрүнүн жарымынан кем эмеси катышса укуктуу деп саналат.

39. Кеңештин чечими жыйынга катышкан Кеңештин мүчөлөрүнүн көпчүлүк добушу менен кабыл алынат жана протокол менен таризделет. Ага Кенештин төрагасы же болбосо жыйынга төрагалык кылган адам кол коет.

40. Кенештин чечими сунуштама мүнөзүнө ээ. Кенештин кабыл алынган чечимдери, сунуштары, сунуштамалары жөнүндө маалыматтар жалпыга маалымдоо каражаттары, коммунактивдүү байланыш аркылуу бийлик органдарына коомчулукка жеткирилет.

**6. КААБды кайра уюштуруу жана жоюу, ошондой эле анын Уставына**

**өзгөртүүлөрдү жана толуктоолорду киргизүү тартиби**

41. КААБды кайра уюштуруу жана жоюу, ошондой эле анын Уставына өзгөртүүлөрдү жана толуктоолорду киргизүү КААБдын чогулушунун чечими же болбосо Кыргыз Республикасынынмыйзамдарында каралган негиздер боюнча жана тартиптик соттун чечими менен ишке ашырылат.

42. КААБды кайра уюштуруу жана жоюу, ошондо эле анын Уставына жана өзгөртүүлөрдү толуктоолорду киргизүү жөнүндө чечим жалпы чогулушка катышкан КААБдын мүчөлөрүнүн 2/3төн кем эмес добушу менен кабы алынат.

43. КААБдын Уставындагы баардык өзгөрүлөр жана толуктоолор мыйзамда белгиленген тартипте мамлекеттик каттоого тийиш жана ошол катталган учурдан тартып юридикалык күчкө ээ болот.

44. Юридикалык жактардын бирдиктүү мамлекеттик реестрине тиешелүү жазуулар киргизилгенучурдан тартып КААБ өз ишин токтотту деп саналат.

**7. Мыйзамдарды бузгндыгы үчүн жоопкерчилик**

45. Мыйзамдарды бузган учурда КААБ жана мүчөлөрү Кыргыз Республикасынын мыйзамдарына ылайык жоопкерчилик тартышат.

**8. Ревизиялык-конторолдоочу органы**

46. КААБдын финнсылык жана чарбалык ишин КААБдын чогулушу менен 4 жылдык мөөнөткө шайлануучу ревизиялык комиссия(ревизор) контролдойт.

47. КААБдын жетектөөчү жана аткаруучу органдарында кандайдыр бир кызмат ордун ээлеген адамдар ревизиялык комиссиянын (ревизор)мүчөсү боло алышпайт.

48. Ревизиялык комиссия (ревизор) жалпы чогулушка отчет берет.

49. КААБдын баардык кызмат адамдары ревизиялык комиссиягы (ревизор) өз фукцияларын аткаруусуна көмөк көрсөтүүгө милдеттүү.

**9. КААБдын финансылык, чарбалык иши жана мүлкү**

50. КААБдын иши төмөнкү булактардан каржыланат.

-КААБдын Кенешинин мүчөлөрү Д.Садырбаев айылдык кенеши бекитип берген сметанын чегинде жергиликтүү бюджеттен Д.Садырбаев айыл аймагынын түрдүү чыгымдар эсебинен транспорт, концелярдык, акчалай сыйлоолорду жана башка сый акыларды алышат;

-юридикалык жана жеке жактардын ыктыярдуу төгүмдөрүнөн;

-гранттар жана башка бекер кайтарымсыз жардамдардан;

-кандай формада болбосун кайтарылуучу жана төлөнүүчү карыз алууларды тартуудан тышкары, аймактагы мекеме-ишканалардан КААБдын мүчөлүгүнө дайындалган кызматкерлерге, дайындаган мекеме-ишканалардын каражатынын эсебинен жана Кыргыз Республикасынын мыйзамдары тыюу салынбаган башка булактардан.

51. Жергиликтуу өз алдынча башкаруу органдары коомдук тартити коргоого анын ичинде мыйзам бузуулардын алдын алууга көмөк көрсөтүүнүн айрым маселелерин аткарууну, ошол эле учурда берилүүчү ыйгарым укуктардын финансылык камсыздоо каражаттарын же булактарын аныктоо жана өткөрүп берүү менен КААБга өткөрүп берүүгө укуктуу.

52. Мыйзам бузуулардын алдын алуу маселелери боюнча ыйгарым укуктарды өткөрүп берүү, аларды финансылык камсыздоону аныктоо жөнүндө чечим тиешелүү жергиликтуу кенеш менен макулдашуу боюнча жергиликтуу өз алдынча башкаруунун аткаруучу органы тарабынан кабыл алынат.

53. Менчигинин түрүнө карабастан ишканалардын, мекемелердин жана уюмдардын жетекчилери өздөрүнүн ыйгарым укуктарынын чегинде КААБдын мүчөлөрүнө материалдык жана моралдык колдоо чараларын көрө алышат.

-КААБдын мүчөсү болгон ишкананын кызматкерине, ишкананын мүмкүнчүлүгүнө жараша жетекчинин буйругу менен акчалай сыйлык же сыйлыкты башка түрлөрү берилет.

54. КААБга берилген материалдык жана материалдык эмес активдер Кыргыз Республикасынын мыйзамдарында белгиленген тартипте КААБдын ыкчам башкаруусуна өткөрүлүп берилүүгө тийиш.

Кенештин катчысы Г Акматова